Nyeste Skilderie af Kiøbenhavn, 1829-05-12
Jndenlandske Efterretninger. Det pædagogiske Selskab i Kjøbenhavn. Dette Selskab, som blev stiftet i Aaret 1820, har faaet en ny Organisation ved nye Love, som i Generalforsamling d. 11 April sidstl. bleve antagne. Det væsentligste af disse Love er følgende: "Selskabets Øjemed skal fornemmeligen gaae ud paa at danne i Hovedstaden et Foreningspunkt for Lærere, hvor de kunne gjensidigen meddele Erfaringer og Tvivl, have Adgang til Læsning i Faget, og til at blive bekjendt med den nyeste Literaturs Frembringelser, og i det Hele bistaae hinanden med Raad og Daad og venskabeligst Velvillie, ligesom og efter Evne, baade ved Skrifter, og Afhandlinger, enten af dets egne Medlemmer, eller fremkaldte og meddeelte af Andre, og paa flere hensigtssvarende Maader, at virke til Opdragelsens og Underviisningens Fremme. Alt hvad der angaaer Opdragelses- og Lærerfaget i Almindelighed ligger inden for Kredsen af Selskabets Opmærksomhed og Medvirkning til dets Fremme. Dette store Maal foresætter det sig. Dets Virksomhed maa naturligvis beroe paa de Evner, det erhverver ved Medborgeres Deltagelse og ved den Tilvært, fremgaaende Samfund efterhaanden erholde. Selskabets Medlemmer bestaae af tre Klasser, at ordentlige, som ere saavel indenbyes som udenbyes. De betale 1 Rbd. Seddel qvartaliter. b. overordentlige, de som enten engang for alle erlægge i det mindste 50 Rbd. rede Sølv, eller som af Selskabet, fordi de have fortrinligen gavnet det, ere dertil optagne uden Erlæggelse af Contingent. c. Æresmedlemmer; dertil optages udmærkede Videnskabs-, eller Skolemænd, eller saadanne, af hvis Yndest og muelige Virksomhed for Selskabet dette maatte ønske sig Opmuntring og Bistand formedelst den Stilling, de have, Nye ordentlige og overordentlige Medlemmer optages ved Votering efter 3 Stemmer. Æresmedlemmers Optagelse skeer i en Generalforsamling, ligeledes efter 3 Stemmer. Naar nogen af Selskabets Medlemmer døer, antegnes Dødsdagen og andre biografiske Notitser ved Navnet i et Stamregister, som skal holdes over alle Medlemmerne. Har den Afdøde udmærket sig ved almeen erkjendt Virksomhed i sit Kald, eller ved fortrinligt Arbeide for Selskabet, bør hans Minde hædres i en Forsamling paa en eller anden Maade, som Bestyrelsen anordner. Selskabets Anliggender besørges af dets Repræsentanter, som holde et maanedligt Repræsentantmøde, hvortil en af Dagen i Maanedens første Uge vælges. Bestyrelsen skeer ved en Direction, der bestaaer af tre Medlemmer, en Formand og to andre. Hvert Aars 17de Juni, som Selskabets Stiftelsesdag, holdes en Generalforsamling, hvori gives Underretning om hvad Selskabet i det forløbne Aar har havt Held til at virke. "Directionen maae have Omsorg for, at der i Vintermaanederne holdes i det mindste 8 Foredrag over Gjenstande ved kommende Skolefaget. Directionen ordner det Fornødne, og har derved Hensyn paa, at disse Foredrags Værd kan have den Virkning at holde Interessen varm for Selskabet. Hvad Udgift Directionen finder fornøden til denne Bestemmelses Udførelse, saasom til Oversættelser, Uddrag eller i andre Maader, passerer i Regnskabet. Selskabets Medlemmer underrettes igjennem Aviserne om saadanne Foredrags Forsamlinger. Tidsskrifter, især i det danske og tydske Sprog, og som angaae Selskabets Videnskabsfag skulle holdes efter den for Bogsamlingen bestemte Indtægts Tilstrækkelighed. J øvrigt indeholde Lovene Bestemmelser om Sikkerheden for deres Overholdelse deriblandt nogle, hvorpaa under 27 Marts 1822 er givet kongl. allernaadigst Confirmation, Grundbestemmelser om Kassevæsenet etc.